**ZÁPIS č. 4**

 **Z RIADNEHO ZASADNUTIA SPRÁVNEJ RADY TASR**

 **16. júla 2024 so začiatkom o 15.00 h**

**Prítomní členovia Správnej rady:** Jozef Bednár, Alena Mezeiová, Michal Pidanič**,** Alexander Riabov

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

**UZNESENIE č. 01/16/07/2024:**

Členovia rady schválili tento program zasadnutia:

1. **Prezentácia agentúry členom Správnej rady TASR**
2. **Rokovací poriadok Správnej rady TASR**
3. **Rôzne**

ZA: 4 PROTI: 0 ZDRŽAL SA: 0

J. Bednár

A. Mezeiová

M. Pidanič

A. Riabov

**Uznesenie bolo prijaté.**

**--------------------------------------------------------------------------------------------------------------------------------------**

1. **Prezentácia agentúry členom Správnej rady TASR**

Predseda SR TASR J. Bednár požiadal GR TASR V. Puchalu, aby odprezentoval materiál.

Ako uviedol V. Puchala, Tlačová agentúra Slovenskej republiky je verejnoprávna inštitúcia, ktorej úlohou je služba verejnosti v oblasti spravodajstva. V rámci služby verejnosti vykonáva aj služby vo verejnom záujme.

Úlohou TASR je vyhľadávanie, spracúvanie, sprostredkovanie a uchovávanie informácií.

V. Puchala následne v prezentácii komplexne opísal organizačnú štruktúru agentúry, spôsob práce, produkty pre verejnosť i odberateľov, princípy tvorby spravodajstva, regionálne pokrytie, systém zahraničným spravodajcov, zmluvy a využívanie zahraničných agentúr, členstvo TASR v Aliancii európskych tlačových agentúr a ocenenie, ktoré od tejto stavovskej inštitúcie TASR získala. Priblížil históriu, súčasnosť a výzvy, ktoré stoja pred agentúrou. Predstavil technológie pre spracovávanie, doručovanie a uchovávanie informácií, otázky kybernetickej bezpečnosti i medzinárodné projekty TASR.

Členovia Správnej rady sa informovali o postavení TASR v mediálnom systéme, využívaní produktov agentúry odberateľmi či bezodplatných službách pre verejnosť. Po ukončení diskusie vzali materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rokovací poriadok Správnej rady TASR**

Členovia Správnej rady reagovali na pozmeňovacie návrhy M. Pidaniča a po diskusii J. Bednár predložil návrh na uznesenie:

**UZNESENIE č. 02/16/07/2024:**

Správna rada hlasovaním schválila novelizáciu Rokovacieho poriadku SR TASR v predloženom znení vrátane uplatnených pripomienok.

ZA: 4 PROTI: 0 ZDRŽAL SA: 0

J. Bednár

A. Mezeiová

M. Pidanič

A. Riabov

**Uznesenie bolo prijaté.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rôzne**

GR TASR V. Puchala informoval členov rady o výzve MIRRI: „Podpora v oblasti kybernetickej a informačnej bezpečnosti“ a o podaní projektu: „Zvýšenie kybernetickej bezpečnosti TASR“. Cieľom projektu je realizácia opatrení, ktoré vyplynuli z auditu kybernetickej bezpečnosti v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov.

GR TASR V. Puchala ďalej informoval o procese prípravy XML formátov pre bezodplatné využitie správ pre verejnosť a o podpise zmlúv o spolupráci so zahraničnými agentúrami.

Členovia Správnej rady si potvrdili najbližší termín rokovania 20/08/2024.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava 16. júla 2024

Zapísal:

 Jozef Bednár v.r.